سینگ پاشایە (فیلم)
سینگ پاشایە () فیلمێکی کۆمیدی و ئەکشنی ساڵی ٢٠٠٨ی ھیندییە، کاری دەرھێنانی لەلایەن ئەنێس بەزمی و ھەروەھا کاری سیناریۆکەی لەلایەن ئەنێس بەزمی و سوورێش نەیر بۆ کراوە. ئەستێرەکانی فیلمەکە بریتیین لە: ئاکشای کومار، کاترینا کێف، ئۆم پوری، ڕانڤیر شۆری، نیھا دوپیا. لە فیلمەکەدا سینگی دڵخۆش (ئاکشای کومار) لەگەڵ ھاوڕێیەکی دەنێردرێن بۆ ئوسترالیا بۆ گەڕاندنەوەی پاشایەکی مافیا و گەورە بۆگوندەکەیان کە گوایە باوکی پاشاکە زۆر نەخۆشە، بەڵام سینگ و ھاوڕێکەی تووشی کێشەی زۆر دەبنەوە و ھەروەھا سینگ دەکەوێت داوی خۆشەویستی کچێکەوە بەناوی سۆنیا (کاترینا کێف).

چیرۆک 
سینگی دڵخۆش (ئاکشای کومار) ھەرچەندە کەسێکی دڵنەرم و باشە، بەڵام لە گوندەکەیان کێشەی زۆری بۆ خەڵکەکە ناوەتەوە و بێزاریانی کردووە، لەوێدا خەڵکەکەی ئەو گوندە بڕیار دەدەن کە سینگی دڵخۆش و ڕەنجێلا کە ھاوڕێیەتی بیانێرن بۆ ئوسترالیا بۆ ئەوەی کوڕی پیاوێکی نەخۆشی گوندەکە بھێننەوە، بەم شێوازە ئارامی بۆ گوندەکە دێت بە دوورکەوتنەوەی سینگ لە گوندەکە. لە فڕۆکەخانە سینگ و کەسێک بلیتی ئوسترالیا و میسڕیان لێ تێک دەچێت و بەم شێوەیە کێشە لە گەشتەکە دروست دەبێت و ھەریەکەیان بۆ وڵاتێکی ھەڵە گەشت دەکەن، سینگی دڵخۆش لە میسڕ کچێک بەناوی سۆنیا دەناسێت و دەکەوێتە داوایی خۆشەویستی ئەو کچەوە.

ڕۆڵەکان 
 ئاکشای کومار وەک سینگی دڵخۆش، خۆشەویستی سۆنیا
 کاترینا کێف وەک سۆنیا
 ئۆم پوری وەک ڕانجێلا مان
 ڕانڤیر شۆری وەک پوونێت

سەرچاوەکان 
 

فیلمەکانی ٢٠٠٨
فیلمەکانی دەیەی ٢٠٠٠ بە زمانی ھیندی
فیلمە ئەکشنییە کۆمیدی-دراماییە ھیندییەکان
فیلمە ئەکشنییە کۆمیدی-دراماییەکانی دەیەی ٢٠٠٠
ئەو فیلمانەی لە میسر دانراون